Hovedvejen blev spærret i forbindelse med arbejdet, og den er torsdag lidt over middag fortsat lukket.

En kvinde måtte reddes ud gennem et vindue på første sal, da trappeopgangen til hendes lejlighed stod i flammer. Derudover blev to landskildpadder Mogens og Karen også reddet ud af den brændende bygning. Blev reddet ud af vindue Alarmen lød klokken 11.10, da der var brudt brand i en villa på Vodskovvej i Vodskov. - Det var et trapperum i en halvandenplans villa, hvor der er beboelse på førstesalen og butik i stuen, der var brudt brand i, fortæller indsatsleder på stedet Jacob Schmidt til TV2 Nord. Det var kvinden, som bor i lejligheden på villaens første sal, der meldte branden. - Da politiet ankom som de første, gav kvinden sig til kende ud gennem et vindue. Politiet fik reddet hende ud ved hjælp af en stige, som var i området, og hun blev efterfølgende kørt til tjek på sygehuset, forklarer indsatslederen. Udover lejlighedens beboer måtte politi og beredskab også redde to landskildpadder ud af bygningen. De er begge i god behold, mens kvinden blev kørt til sygehuset til tjek for røgforgiftning. Ikke sket megen skade På grund af godt og hurtigt samarbejde er der ikke sket de store skader på adressen ifølge indsatslederen. - Der er brand- og røgskade i villaen, men det er ikke det store, konstaterer Jacob Schmidt og tilføjer: - Vi er i gang med efterslukning og ventilation på stedet. Derudover er der ikke sket skade i Nybolig-butikken, der ligger i stuen. - Butikken kan genåbne inden så længe, forsikrer indsatslederen. Nordjyllands Politi har ifølge vagtchef Jesper Sørensen en "formodning" om brandårsagen. - Men det har vi ikke interesse i skal ud på nuværende tidspunkt, lyder det. Vej spærret I forbindelse med brandarbejdet blev hovedvejen spærret, så beredskabet havde plads og ro til at arbejde. Vejen er på nuværende tidspunkt fortsat spærret, men man forventer, at den åber snarest. - Vi forventer at være herfra igen om en halv times tid, og der forventer jeg også, at vejen genåbnes, fortæller Jacob Schmidt.